stanford-oval/wikipedia huggingface dataset:
ท้าววนิดาพิจาริณี (เจ้าจอมมารดาสุ่น ในรัชกาลที่ 4)
ประวัติ

ท้าววนิดาพิจาริณี เกิดในครอบครัวอำมาตย์สืบสันดานมาแต่พระยาธรรมปุโรหิต (แก้ว) เมื่อแผ่นดินพระบาทสมเด็จพระพุทธยอดฟ้าจุฬาโลก เป็นธิดาของพระยาสุรินทรราชเสนี (จั่น สุกุมลจันทร์) บ้างเขียนว่า "จัน" กับคุณหญิงกลิ่น สุรินทรราชเสนี (บางแห่งว่าเกิดกับมารดาชื่อ สุ่น)  มีน้องสาวร่วมบิดามารดาอีกสองคนเข้ารับราชการเป็นพระสนมในพระบาทสมเด็จพระจุลจอมเกล้าเจ้าอยู่หัวคือ เจ้าจอมมารดาสุด และเจ้าจอมมารดาสาย
เจ้าจอมมารดาสุ่นได้ถวายตัวเป็นพระสนมในพระบาทสมเด็จพระจอมเกล้าเจ้าอยู่หัว สนองพระเดชพระคุณด้วยมีประสูติการพระราชธิดาเพียงพระองค์เดียวคือ พระเจ้าบรมวงศ์เธอ พระองค์เจ้าประพาฬรัศมี (11 พฤษภาคม พ.ศ. 2408 —20 กรกฎาคม พ.ศ. 2446)
หลังพระบาทสมเด็จพระจอมเกล้าเจ้าอยู่หัวเสด็จสวรรคตไปแล้ว เจ้าจอมมารดาสุ่นยังได้รับพระมหากรุณาธิคุณจากพระบาทสมเด็จพระจุลจอมเกล้าเจ้าอยู่หัว ด้วยทรงพระกรุณาแต่งตั้งให้เป็น ท้าววนิดาพิจาริณี ศักดินา 800 เมื่อปี พ.ศ. 2429
ท้าววนิดาพิจาริณี ป่วยเป็นวัณโรคถึงแก่อนิจกรรมเมื่อวันที่ 3 กันยายน พ.ศ. 2443 ได้รับพระราชทานโกศแปดเหลี่ยม
เครื่องราชอิสริยาภรณ์

เครื่องราชอิสริยาภรณ์จุลจอมเกล้า ชั้นทุติยจุลจอมเกล้า
ตำบลดินดำ

ตำบลดินดำ อาจหมายถึง
ตำบลดินดำ อำเภอภูเวียง จังหวัดขอนแก่น
ตำบลดินดำ อำเภอจังหาร จังหวัดร้อยเอ็ด
นิเวศน์ เหมวชิรวรากร

| นิเวศน์ เหมวชิรวรากร |
| --- | --- |

เกิด: 20 สิงหาคม พ.ศ. 2496 (71 ปี)
สัญชาติ: ไทย
อาชีพ: นักลงทุน, พิธีกร, วิทยากร
มีชื่อเสียงจาก: เผยแพร่ลงทุนเน้นคุณค่า
คู่สมรส: เพาพิลาส เหมวชิรวรากร
บุตร: พิสชา เหมวชิรวรากร
นิเวศน์ เหมวชิรวรากร หรือ ดร.นิเวศน์ เหมวชิรวรากร (ชื่อเล่น เต่า) ได้รับการยอมรับนับถือว่าเป็นผู้เผยแพร่แนวคิดการลงทุนแบบเน้นคุณค่าคนแรกในประเทศไทย จากการเขียนหนังสือ "ตีแตก" การแปลหนังสือ การเขียนบทความ และการบรรยายในวาระต่าง ๆ เพื่อให้นักลงทุนเลิกเก็งกำไรอย่างไร้หลักการในตลาดหุ้น หันมาลงทุนแบบเน้นคุณค่าและลงทุนอย่างปลอดภัยมากขึ้น ปัจจุบัน สถานะสมรสแล้วกับนางเพาพิลาส เหมวชิรวรากร ครูประจำโรงเรียนจินตการดนตรี
การศึกษา

ปริญญาเอก สาขาการเงิน University of Mississippi สหรัฐอเมริกา
ปริญญาโท สาขาบริหารธุรกิจ สถาบันบัณฑิตพัฒนบริหารศาสตร์
ปริญญาตรี สาขาวิศวกรรมเครื่องกล จุฬาลงกรณ์มหาวิทยาลัย
มัธยมศึกษาตอนปลาย โรงเรียนเตรียมอุดมศึกษา
มัธยมศึกษาตอนต้น โรงเรียนวัดสุทธิวราราม
ประถมศึกษา โรงเรียนวัดดอน
น้ำตก

สำหรับความหมายอื่น ดูที่ น้ำตก (แก้ความกำกวม)
น้ำตกวชิรธาร อุทยานแห่งชาติดอยอินทนนท์ จังหวัดเชียงใหม่
น้ำตกห้วยแม่ขมิ้น อุทยานแห่งชาติเขื่อนศรีนครินทร์ จังหวัดกาญจนบุรี
น้ำตกเอนเจล ประเทศเวเนซุเอลา น้ำตกที่สูงที่สุดในโลก
น้ำตก หรือ โตน ในภาษาใต้ เป็นลักษณะทางภูมิศาสตร์ที่เกิดจากลำน้ำไหลผ่านภูมิประเทศที่มีความลาดชัน มีการเปลี่ยนระดับหรือเกิดความแตกต่างของระดับธารน้ำ ทำให้ลักษณะการไหลของลำน้ำเปลี่ยนแปลงไป น้ำตกอาจไหลตกลงมาจากที่สูงหรือไหลลดหลั่นเป็นชั้น ๆ ซึ่งได้นิยามเป็นน้ำตกและน้ำแก่ง ดังนี้
น้ำตก (fall) ต้นน้ำและปลายน้ำตกมีระดับต่างกันมาก น้ำที่ไหลโจนลงมาอาจมีความชันมากหรือเป็นแนวดิ่ง
น้ำแก่ง (rapid) ต้นน้ำและปลายน้ำตกมีระดับต่างกันไม่มาก น้ำจะไหลลดหลั่นลงมาตามแก่งหิน
การแบ่งชนิด

น้ำตกหิ้ง (ledge) น้ำตกลงมาเป็นแนวตั้งบนชั้นหิน (bedrock) แนวตั้ง สัมผัสชั้นหินบางส่วน แบ่งได้ 3 ชนิดย่อย
"บล็อก/แผ่น" (block/sheet) ธารน้ำหรือแม่น้ำเหนือน้ำตกกว้างกว่าความสูงของน้ำตก
"คลาสสิก" (classical) น้ำตกมีความสูงเท่ากับหรือใกล้เคียงความกว้างของธารน้ำ มองเห็นเป็นรูปสี่เหลี่ยมจัตุรัสแนวตั้ง
"ม่าน" (curtain) น้ำตกมีความสูงมากกว่าความกว้างของธารน้ำ
น้ำตกพลันจ์ (plunge - โจน/ถลา ) ธารน้ำเหนือน้ำตกแคบและไหลเชี่ยว ทำให้น้ำตกลงเป็นแนวตั้งโดยไม่สัมผัสกับชั้นหินเลยจากแรงผลักดันมวลน้ำแนวนอนก่อนที่จะตก แบ่งได้ 1 ชนิดย่อย
"น้ำตกรูปชามพันช์" (punchbowl) น้ำตกที่ส่วนบนตีบแคบแต่ส่วนล่างกระจายออกลงสู่สระกว้างอย่างชามพันช์
น้ำตกหางม้า (horsetail) น้ำตกลงเป็นแนวตั้งโดยสัมผัสชั้นหินตลอดทางหรือเกือบตลอดทาง แบ่งได้ 4 ชนิดย่อย
"สไลด์" (slide) น้ำตกลงโดยสัมผัสชั้นหินตลอดทาง
"ริบบิ้น" (ribbon) สายน้ำตกตีบแคบและยาว
"รางลาด" (chute) น้ำปริมาณมากไหลลงตามช่องแคบแนวตั้ง
"พัด" (fan) น้ำตกที่สายน้ำตกค่อย ๆ แผ่ออกอย่างพัด
คาสเคด (cascade) น้ำตกไหลลงตามหินเป็นชั้น ๆ
น้ำตกชั้น/น้ำตกบันได (tiered/staircase/multi-step) เป็นชุดน้ำตกลดหลั่นลงมาโดยที่น้ำตกย่อยแต่ละอันมีขนาดใกล้เคียงกันและมีสระเป็นของตัวเอง
คาเทอแรคท์ (cataract) ใช้กับน้ำตกใหญ่และมีพลังมาก
เซกเมนต์ (segmented - เป็นส่วน/ปล้อง) น้ำตกที่แตกออกเป็นน้ำตกย่อยหลายสายอย่างชัดเจน
น้ำตกน้ำแข็ง (frozen) ใช้เรียกน้ำตกที่มีส่วนประกอบเป็นน้ำแข็งหรือหิมะ
น้ำตกมูลัง (moulin) ใช้เรียกน้ำตกที่เกิดขึ้นในมูลัง หรือช่องลึกในธารน้ำแข็ง
น้ำตกชั่วคราว (ephemeral) เป็นน้ำตกที่ไม่ได้ไหลตลอดเวลา เกิดขึ้นเฉพาะหลังฝนตกหรือหิมะละลาย
น้ำตกในพื้นที่หินแกรนิตหรือหินแปรจากหินแกรนิต จะมีขนาดใหญ่ ตกลงมาจากที่สูงและมองเห็นได้ไกล
น้ำตกในพื้นที่หินทราย ส่วนใหญ่จะมีลักษณะเหมือนลำห้วย มีลานหินกว้าง ในประเทศไทยน้ำตกมีน้ำเฉพาะในช่วงฤดูฝน
น้ำตกในพื้นที่หินปูน จะไหลลดหลั่นกันเป็นชั้นเตี้ย ๆ หลายชั้น มักมีความสวยงาม ผาชันมีรูปร่างแปลกตาจากปฏิกิริยาระหว่างหินปูนกับน้ำ
น้ำตกในพื้นที่หินดินดาน
น้ำตกที่มีชื่อเสียงในต่างประเทศ

น้ำตกไนแอการา
น้ำตกอีกวาซู
น้ำตกเอนเจล
น้ำตกวิกตอเรีย
น้ำตกคอนพะเพ็ง
น้ำตกผาส้วม
น้ำตกตาดฟาน
น้ำตกตาดกวางสี
น้ำตกหลี่ผี
น้ำตกเคะงน
ดูเพิ่ม

รายชื่อน้ำตกในประเทศไทย
ชา แท-ฮย็อน

| ชา แท-ฮย็อน |
| --- | --- |
แทฮย็อนในเดือนพฤษภาคม ค.ศ. 2015
เกิด: 25 มีนาคม พ.ศ. 2519 (48 ปี) โซล ประเทศเกาหลีใต้
อาชีพ: นักแสดง นักร้อง ดีเจวิทยุ ผู้กำกับ
ปีปฏิบัติงาน: 1995–ปัจจุบัน
ตัวแทน: Blossom
คู่สมรส: ชเว ซุก-อึน (สมรส 2006)
บุตร: 3

ชื่อเกาหลี
ฮันกึล: 차태현
ฮันจา: 車太鉉
อาร์อาร์: Cha Tae-hyeon 
เอ็มอาร์: Ch’a T’aehyŏn 
 
ชา แท-ฮย็อน (เกาหลี: 차태현; ฮันจา: 車太鉉; อาร์อาร์: Cha Tae-hyeon, Cha Tae-hyun; เอ็มอาร์: Ch’a T’ae-hyŏn; 25 มีนาคม พ.ศ. 2519) เป็นทั้งนักแสดง และนักร้องชาวเกาหลี โดยมีผลงานสร้างชื่อได้แก่ภาพยนตร์เรื่อง ยัยตัวร้ายกับนายเจี๋ยมเจี้ยม นอกจากนี้ ภาพยนตร์ที่เขาแสดงนำในฉบับภาษาไทย มักใช้คำว่า "นายเจี๋ยมเจี้ยม" มาใช้ประกอบการตั้งชื่อภาพยนตร์
ประวัติ

ชา แท-ฮย็อน มีผลงานภาพยนตร์ครั้งแรกใน Hallelujah ในปี ค.ศ.1997 แม้ว่าเขาจะเป็นนักร้องในปีค.ศ. 2001 แต่ในหลายๆประเทศต่างรู้จักเขาในฐานะผู้รับบทเป็นตัวเอกในภาพยนตร์เรื่อง ยัยตัวร้ายกับนายเจี๋ยมเจี้ยม ที่แสดงคู่กันกับ จวน จีฮุน เสียมากกว่า ถึงกระนั้น เขาก็ยังมีผลงานการแสดงที่หลากหลาย ตั้งแต่ Papa (1996) และถ่ายโฆษณาให้กับเกม Mario Kart DS ที่จัดวางจำหน่ายในเกาหลีใต้ นอกจากนี้เขายังเป็นเพื่อนสนิทของ คิม จองกุ๊ก และฮอง ยูงมิน
ผลงานภาพยนตร์

| --- | --- |
 1996: Papa (KBS)  1997: Hallelujah  2001: ยัยตัวร้ายกับนายเจี๋ยมเจี้ยม  2002: รักบทใหม่ของนายเจี๋ยมเจี้ยม  2003: คริสต์มาสหรรษากับนายเจี๋ยมเจี้ยม  2003: รักหมดใจของนายเจี๋ยมเจี้ยม  2004: คู่เจี๋ยมเจี้ยมยกกำลังเจ๋อซ่า  2004: ยัยตัวร้ายกับนายเซ่อซ่า (เป็นตัวประกอบ)  2005: อีกนิยามรัก:  2005: สะดุดรัก กับ นายเจี๋ยมเจี้ยม  2006: บา:โบ ฉันจำได้ (Miracle of Giving Fool)  2007: ปฏิบัติการฮาล่าฝัน ของนายเจี๋ยมเจี้ยม  2008: บา:โบ ฉันจำได้ (BA:BO)  2008: สะดุดรัก ยัยจอมพลัง (เป็นตัวประกอบ)  2008: ลูกหลานใครหว่า? ป่วนซ่านายเจี๋ยมเจี้ยม  2010: ผีวุ่นวายกะนายเจี๋ยมเจี้ยม  2017: ฝ่า 7 นรกไปกับพระเจ้า
ละคร

| --- | --- |
 1997: Ready Go (KBS)  1998: Sunflower (MBC)  1998: I Love You  1998: Shy Woman  1999: Into The Sunlight (MBC):  2000: Juliet's Man (SBS)  2004: First Love of a Royal Prince (MBC)  2007: Flowers for My Life (KBS2)  2008: General Hospital 2 (MBC)  2012: "Jeon Woo Chi" (KBS2)  2015: The Producer  (KBS)  2017: "The Best Hit " (KBS 2TV)
อัลบั้ม

Accident, 2001
더북 THE [BU:K], 2003
วิทยุ

ชา แท-ฮย็อน เป็นดีเจของบางช่องรายการวิทยุ และในปี ค.ศ. 2007 เขาก็ได้รับรางวัลเบสท์ดีเจจากเคบีเอส
1999~2000: KBS 2FM <FM Popular Music With Cha Tae-Hyun>
2007: <Mr.Radio> KBS 2FM
รางวัลที่ได้รับ

Blue Dragon Film Awards, 2003: Choice of Audience
SBS Actors Awards, 2000: Promising star
SBS Actors Awards, 1999: Best Rookie of this year
MBC Actors Awards, 1999: Best Rookie of this year
แหล่งข้อมูลอื่น

ชา แท-ฮย็อน ที่ฮันซีเนมา
ชา แท-ฮย็อน ที่โคเรียนมูวีเดตาเบส
ชา แท-ฮย็อน ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  อิสราเอล  สหรัฐ  เกาหลี 
ศิลปิน:  มิวสิกเบรนซ์ 
อื่น ๆ:  IdRef
ธงชาติสาธารณรัฐสังคมนิยมโซเวียตลิทัวเนีย

ธงชาติสาธารณรัฐสังคมนิยมโซเวียตลิทัวเนีย (พ.ศ. 2496–พ.ศ. 2532).
ธงชาติสาธารณรัฐสังคมนิยมโซเวียตลิทัวเนีย ประกาศใช้อย่างเป็นทางการเมื่อวันที่ 15 กรกฎาคม, พ.ศ. 2496. มีลักษณะเป็น, ธงพื้นสีแดงที่มุมบนธงมีรูปค้อนเคียวสีทองกับดาวแดงขอบเหลือง โดยมีแถบเล็กสีขาวซ้อนอยู่บนแถบสีเขียว แต่ก่อนหน้านั้นที่มุมบนธงมีตัวอักษรลาตินสีเหลือง เขียนว่า LIETUVOS TSR ด้วยตัวอักษรแซนด์-เซอร์ริฟ.
ดูเพิ่ม

ธงชาติสหภาพโซเวียต
ตราแผ่นดินของสหภาพโซเวียตลิทัวเนีย
ธงชาติลิทัวเนีย
แม่แบบ:Lithuania-hist-stub
| ด ค กธงชาติสหภาพโซเวียตและสาธารณรัฐโซเวียตต่าง ๆ |
| --- | --- | --- |
| หลัก |  สหภาพสาธารณรัฐสังคมนิยมโซเวียต  |  |
| สาธารณรัฐองค์ประกอบ |  อาร์มีเนีย  อาเซอร์ไบจาน  เบียโลรัสเซีย  เอสโตเนีย  จอร์เจีย  คาซัคสถาน  เคอร์กีเซีย  ลัตเวีย  ลิทัวเนีย  มอลเดเวีย  รัสเซีย  ทาจิกิสถาน  เติร์กเมเนีย  ยูเครน  อุซเบกิสถาน  |  |
| สาธารณรัฐโซเวียตอายุสั้น |  ทรานส์คอเคซัส  คารีโล-ฟินนิช  |  |
ชา-ลาเฮด-ชา-ลา

ชา-ลาเฮด-ชา-ลา (ญี่ปุ่น: チャラ・ヘッチャラ; โรมาจิ: Chara Hetchara; Cha-La Head-Cha-La) เป็นเพลงแรกที่ใช้เปิดอนิเมะชุด ดราก้อนบอล Z และเป็นซิงเกิลชุดที่สิบห้าของฮิโรโนบุ คาเงยามะ นักร้องชาวญี่ปุ่น เพลงนี้จำหน่ายในประเทศญี่ปุ่นเท่านั้น โดยวางแผงเป็นไวนิล เทปคาสเซ็ต และมินิซีดี ตั้งแต่วันที่ 1 พฤษภาคม ค.ศ. 1989 พร้อมกับเพลงปิดอนิเมะเรื่องเดียวกัน เพลงนี้ได้ใช้เปิดสองร้อยตอนแรกของอนิเมะโทรทัศน์ และใช้เปิดภาพยนตร์เก้าเรื่องแรก นอกจากนี้ เพลงยังได้รับการบันทึกเป็นภาษาต่างประเทศอีกหลายภาษา ฉบับภาษาอังกฤษนั้นคาเงยามะขับร้องเอง และรวมอยู่ในอัลบั้มประมวลเพลงเอกของเขาชื่อ "Mixture" เริ่มจำหน่ายเมื่อปี ค.ศ. 1996
การพัฒนา

คาเงยามะได้อ่านหนังสือมังงะ ดราก้อนบอล ในนิตยสาร โนเน็นจัมป์ มาระยะหนึ่งแล้วก่อนที่เขาจะได้รับข้อเสนอให้ขับร้องเพลงนี้ เขากล่าวว่า ตนรู้สึกประหลาดใจมากที่ได้หน้าที่ดังกล่าว คาเงยามะถือว่า เพลงนี้เป็นผลงานยอดเยี่ยมของตน เพราะใครร้องเพลงนี้แล้วก็มีความสุขเสมอไป
การพัฒนา > รายการเพลง

"Cha-La Head-Cha-La"
""Detekoi Tobikiri Zenkai Power!" (でてこいとびきりZENKAIパワー!)
ฉบับ 2005

ในปี 2005 มีการเรียกคาเงยามะให้มาบันทึกเพลง "ชา-ลาเฮด-ชา-ลา" ฉบับใหม่ เรียก "ชา-ลาเฮด-ชา-ลา (ฉ. 2005)" ซึ่งมีองค์ประกอบแตกต่างจากฉบับเดิมโดยสิ้นเชิง ฉบับใหม่เผยแพร่พร้อมกับเพลง "วีกอตทาเพาเวอร์ (ฉ. 2005)" ซึ่งเป็นฉบับใหม่ของเพลง "วีกอตทาเพาเวอร์" และคาเงยามะขับร้องเช่นกัน นอกจากนี้ ไอทูนส์ยังจำหน่ายเพลงดังกล่าวฉบับที่คาเงยามะคัฟเวอร์ตัวเองและมีรูปคาเงยามะอยู่บนปก แต่ไอทูนส์ตัดเพลง "Cha-La Head-Cha-La (mobi[le-re]make version)" ออกไป "ชา-ลาเฮด-ชา-ลา" ฉบับ 2005 นี้ใช้เป็นเพลงประกอบวิดีโอเกม Super Dragon Ball Z ที่จำหน่ายในอีกสี่เดือนถัดมา และได้อันดับ 118 บนผังออริคอน
ฉบับ 2005 > รายการเพลง

Cha-La Head-Cha-La (2005 ver.)
We Gotta Power (2005 ver.)
Cha-La Head-Cha-La (DJ Dr.Knob Remix)
We Gotta Power (Yuki Nakano Remix)
Cha-La Head-Cha-La (mobi[le-re]make version)
Cha-La Head-Cha-La (2005 ver. Instrumental)
We Gotta Power (2005 ver. Instrumental)
ฉบับคัฟเวอร์

ตั้งแต่เพลง "ชา-ลาเฮด-ชา-ลา" เผยแพร่ ศิลปินหลายคนได้คัฟเวอร์เพลงนี้ เช่น ในปี ค.ศ. 2001 Anipara Kids ได้คัฟเวอร์ไว้ในอัลบั้ม Club Ani para presents: Ani para Best & More และในปี ค.ศ. 2004 Tora + R-SEQ คัฟเวอร์ไว้ในอัลบั้มรวมเพลงที่ชื่อ Anime Trance 2
ดูเพิ่ม

มาคะฟุชิกิ แอดเวนเจอร์!
วีกอตทาเพาเวอร์
Dan Dan โคโคโระฮิคาเรเทคุ
แหล่งข้อมูลอื่น

"Kageyama Complete!" listing เก็บถาวร 2008-02-18 ที่ เวย์แบ็กแมชชีน 1989 version (ญี่ปุ่น)
Team Entertainment page เก็บถาวร 2008-11-15 ที่ เวย์แบ็กแมชชีน 2005 version (ญี่ปุ่น)
ซาราตอฟแอร์ไลน์ เที่ยวบินที่ 703

| --- | --- |
รูปถ่าย RA-61704 อากาศยานที่ตก ณ ท่าอากาศยานนานาชาติโดโมเดโดโว เมื่อพฤษภาคม พ.ศ. 2560
สรุปอุบัติเหตุ
วันที่: 11 กุมภาพันธ์ ค.ศ. 2018 (2018-02-11)
สรุป: กำลังอยู่ระหว่างการตรวจสอบ
จุดเกิดเหตุ: Stepanovskoye, แคว้นมอสโก  55°17′59″N 38°23′25″E﻿ / ﻿55.29972°N 38.39028°E﻿ / 55.29972; 38.39028
อากาศยานลำที่เกิดเหตุ
ประเภทอากาศยาน: อันโทนอฟ อัน-148-100เบ
ดําเนินการโดย: ซาราตอฟแอร์ไลน์
ทะเบียน: RA-61704
ต้นทาง: ท่าอากาศยานนานาชาติโดโมเดโดโว, มอสโก, ประเทศรัสเซีย
ปลายทาง: ท่าอากาศยานออร์ค, ออร์ค, ประเทศรัสเซีย
ผู้โดยสาร: 65
ลูกเรือ: 6
เสียชีวิต: 71 (ทั้งหมด)
รอดชีวิต: 0
ซาราตอฟแอร์ไลน์ เที่ยวบินที่ 703 (6W703/SOV703)  เป็นเที่ยวบินภายในประเทศจากท่าอากาศยานนานาชาติโดโมเดโดโวไปยังท่าอากาศยานออร์ค (Orsk Airport) เมื่อวันที่ 11 กุมภาพันธ์ 2561 เที่ยวบินที่ขึ้นบินใช้เครื่องบินอันโทนอฟ อัน-148-100เบ ตกไม่นานหลังขึ้นบิน ผู้โดยสารจำนวน 65 คน และลูกเรือจำนวน 6 คนเสียชีวิตทั้งหมด
อากาศยาน

อากาศยานที่ประสบอุบัติเหตุคือ อันโทนอฟ อัน-148-100เบ หมายเลขจดทะเบียน RA-61704, MSN 27015040004 ขับเคลื่อนโดยเครื่องยนต์Progress D-436 สองตัว เริ่มใช้บินครั้งแรกเมื่อเดือนพฤษภาคม ปี 2553 และถูกจดทะเบียนกับสายการบินโรสสิยาแอร์ไลน์ (Rossiya Airlines) เมื่อวันที่ 23 มิถุนายน 2553 เคยเกิดเหตุขัดข้องเล็กน้อยสองครั้ง ครั้งแรกเครื่องหยุดทำงานเมื่อวันที่ 28 กรกฎาคม 2556 และเกิดการล้มเหลวของล้อส่วนหน้าเครื่องระหว่างนำเครื่องขึ้นเมื่อวันที่ 23 สิงหาคม 2556 ซาราตอฟแอร์ไลน์เริ่มเช่าเครื่องเมื่อเดือนกุมภาพันธ์ ปี 2560 หนึ่งปีก่อนการตก
ผู้โดยสารและลูกเรือ

จากการตรวจสอบ เที่ยวบิน 703 มีผู้โดยสารทั้งหมด 65 คน และลูกเรืออีก 6 คน ในหมู่ผู้โดยสารมีเด็ก 3 คน โดยส่วนใหญ่อาศัยอยู่ในเมืองโอเรนบุร์ก ผู้โดยสารส่วนใหญ่เป็นคนรัสเซีย และบนเครื่องยังมีชาวต่างชาติสามคนจากอาเซอร์ไบจาน และสวิตเซอร์แลนด์ ทุกคนที่อยู่บนเครื่องเสียชีวิต หน่วยกู้ภัยเข้าถึงจุดเกิดเหตุ 2.5 ชั่วโมงหลังเครื่องตก
นักบินของเที่ยวบินนี้อายุ 51 ปี และมีชั่วโมงบินรวม 5,000 ชั่วโมง ในนั้นมี 2,800 ชั่วโมงบนเครื่องอันโทนอฟ อัน-148 ส่วนผู้ช่วยนักบินอายุ 35 ปีและมีชั่วโมงบินสะสมจำนวน 812 ชั่วโมง โดยทั้งหมดสะสมบนเครื่องอันโทนอฟ
| สัญชาติ | ผู้โดยสาร | ลูกเรือ | รวม |
| --- | --- | --- | --- |
|  รัสเซีย | 63 | 6 | 69 |
|  อาเซอร์ไบจาน | 1 | 0 | 1 |
|  สวิตเซอร์แลนด์ | 1 | 0 | 1 |
| รวม | 65 | 6 | 71 |
บันทึก

↑  6W is the IATA designator and SOV is the ICAO airline designator.
แหล่งข้อมูลอื่น

Ан-148-100B RA-61704 11.02.2018 –  Interstate Aviation Committee (รัสเซีย)
List of passengers and crew of Antonov An-148 flight 6W703 Domodedovo –  Orsk เก็บถาวร 2018-02-14 ที่ เวย์แบ็กแมชชีน –  EMERCOM
Jet crash in Ramenskoye District, Moscow Region เก็บถาวร 2018-02-12 ที่ เวย์แบ็กแมชชีน –  EMERCOM
ธงชาติสาธารณรัฐสังคมนิยมโซเวียตอาร์มีเนีย

ธงชาติสาธารณรัฐสังคมนิยมโซเวียตอาร์มีเนีย.
ธงชาติสาธารณรัฐสังคมนิยมโซเวียตอาร์มีเนีย ประกาศใช้อย่างเป็นทางการเมื่อวันที่17 ธันวาคม, พ.ศ. 2495.
ธงชาติผืนแรกได้รับการประกาศใช้อย่างเป็นทางการตามรัฐธรรมนูญ เมื่อวันที่ 2 กุมภาพันธ์ พ.ศ. 2465 โดยสภาสูงสุดแห่งสหภาพโซเวียตของสาธารณรัฐสังคมนิยมโซเวียตอาร์มีเนีย ใช้มาจนถึงวันที่ 12 มีนาคม ลักษณะธงเป็นธงพื้นแดงที่มุมบนธงมีตัวอักษรซีริลลิกแบบแซนด์-เซอร์ริฟ เขียนเป็นตัวย่อว่า CCPA (SSRA) ต่อมาเมื่อสาธารณรัฐสังคมนิยมโซเวียตอาร์มีเนียได้เข้าร่วมกับสาธารณรัฐสังคมนิยมโซเวียตจอร์เจียและสาธารณรัฐสังคมนิยมโซเวียตอาเซอร์ไบจาน มีชื่อว่าสาธารณรัฐสังคมนิยมโซเวียตทรานส์คอเคเชีย (TSFSR) หลังจากนั้นทั้งสามรัฐก็ได้ล่มสลายแยกตัวไป
ธงผืนที่ 2 พ.ศ. 2479 - พ.ศ. 2483 โดยลักษณะธงยังคงรูปแบบเดิม แต่มีการเพิ่มรูปค้อนเคียวสีทองที่มุมบนธง และเปลี่ยนตัวอักษรย่อเป็น (HKhSH) ย่อมาจาก"Hayasdani Khorhurtayin Sovedagan Hanrabedutyun"
ธงผืนที่ 3 พ.ศ. 2483 - พ.ศ. 2495, โดยลักษณะธงเหมือนกับธงชาติผืนที่ 2 แต่มีการเปลี่ยนตัวอักษรเป็นภาษาอาร์มีเนีย ตัวย่อว่า HSSR (มาจาก Haykakan Sovetakan Sotsialistakan Respublika)
ธงผืนที่ 4 2495 - 2533 มีลักษณะเป็นธงพื้นสีแดง ที่มุมบนคันธงมีรูปค้อนเคียวสีเหลืองกับดาวแดงขอบทอง โดยมีแถบแนวนอนสีน้ำเงินพาดผ่านผืนธง
กุมภาพันธ์ - มีนาคม พ.ศ. 2465 ธงชาติสาธารณรัฐสังคมนิยมโซเวียตอาร์มีเนีย ผืนที่ 1
2479-2483 ธงชาติสาธารณรัฐสังคมนิยมโซเวียตอาร์มีเนีย ผืนที่ 2
2483-2495 ธงชาติสาธารณรัฐสังคมนิยมโซเวียตอาร์มีเนีย ผืนที่ 3
ดูเพิ่ม

ธงชาติสหภาพโซเวียต
ธงชาติอาร์มีเนีย
ตราแผ่นดินของสาธารณรัฐสังคมนิยมโซเวียตอาร์มีเนีย
ธงชาติสาธารณรัฐสังคมนิยมโซเวียตอาเซอร์ไบจาน

ธงชาติสาธารณรัฐสังคมนิยมโซเวียตอาร์มีเนีย.
ธงชาติสาธารณรัฐสังคมนิยมโซเวียตอาเซอร์ไบจาน ประกาศใช้อย่างเป็นทางการเมื่อวันที่17 ธันวาคม, พ.ศ. 2495.
เมื่ออาเซอร์ไบจานตกเป็นส่วนหนึ่งของสหภาพโซเวียตภายใต้ชื่อสาธารณรัฐสังคมนิยมโซเวียตอาเซอร์ไบจานแล้ว ธงแดงรูปแบบต่างๆ ของสหภาพโซเวียตก็ได้มีการนำมาใช้เป็นธงชาติของอาเซอร์ไบจานในยุคนี้  ธงแดงของอาเซอร์ไบจานแบบแรกสุดมีขึ้นในปี พ.ศ. 2463 ลักษณะเป็นธงสีแดงมีรูปจันทร์เสี้ยวและดาวสีเหลืองที่มุมธงบนด้านคันธง  ต่อมาในปี พ.ศ. 2464 จึงเปลี่ยนธงใหม่เป็นธงแดงมีอักษรซีริลลิกย่อนามประเทศว่า ACCP (เทียบอักษรโรมันคือ SSRA) ปรากฏที่มุมธงบนด้านคันธง เท่าที่ปรากฏบันทึกนั้น ธงในช่วงนี้มีอยู่ 2 รูปแบบ แบบหนึ่งนั้นมีอักษรซีริลลิกดังกล่าวบนช่องสี่เหลี่ยมสีเขียว ส่วนอีกแบบหนึ่งไม่มี
ต่อมาใน พ.ศ. 2465 สหภาพโซเวียตได้จัดการปกครองให้ อาเซอร์ไบจาน จอร์เจีย และอาร์มีเนียรวมเข้าเป็นสหพันธรัฐชื่อ สหพันธ์สาธารณรัฐสังคมนิยมโซเวียตทรานส์คอเคเชีย อาเซอร์ไบจานจึงใช้ธงของสหพันธรัฐดังกล่าวเป็นสัญลักษณ์ร่วมกับจอร์เจีย และอาร์มีเนียจนถึง พ.ศ. 2480 ได้มีการยุบสหพันธรัฐสาธารณรัฐสังคมนิยมโซเวียตทรานส์คอเคเชีย อาเซอร์ไบจานจึงเป็นสาธารณรัฐปกครองตนเองของสหภาพโซเวียตอีกครั้ง ครั้งนี้ธงชาติมีลักษณะเป็นธงแดงมีอักษรโรมันย่อนามประเทศว่า AzSSR ภายใต้รูปค้อนเคียว ต่อมาในปี พ.ศ. 2482 จึงมีการแก้ไขอักษรย่อนามประเทศให้เป็นอักษรซีริลลิกข้อความ АзССР
การเปลี่ยนแปลงธงชาติสาธารณรัฐสังคมนิยมโซเวียตอาเซอร์ไบจานมีขึ้นครั้งสุดท้ายในวันที่ 7 ตุลาคม พ.ศ. 2495 โดยธงดังกล่าวนี้ออกแบบโดยช่างเขียนชื่อ K.M.A. Kjazimzade ลักษณะเป็นธงแดงรูปค้อนเคียวและดาวแดงอย่างธงชาติสหภาพโซเวียต แต่ที่ตอนล่างของธงนั้นเป็นแถบแนวนอนสีน้ำเงินกว้างประมาณ 1 ใน 4 ของความกว้างธง แถบดังกล่าวนี้หมายถึงทะเลสาบแคสเปียนและชาวเติร์กในอาเซอร์ไบจาน ส่วนที่ด้านหลังธงนั้นมีลักษณะคล้ายกับธงด้านหน้า แต่ไม่มีรูปค้อนเคียวและดาวแดง ธงนี้ได้ใช้มาจนถึงการล่มสลายของสหภาพโซเวียตในปี พ.ศ. 2434 จึงได้เปลี่ยนมาใช้ธงชาติแบบปัจจุบัน
สาธารณรัฐสังคมนิยมโซเวียตอาเซอร์ไบจาน
พ.ศ. 2463 - 2464
สาธารณรัฐสังคมนิยมโซเวียตอาเซอร์ไบจาน
พ.ศ. 2464 - 2465
สาธารณรัฐสังคมนิยมโซเวียตอาเซอร์ไบจาน (อีกแบบหนึ่ง)
พ.ศ. 2464 - 2465
สหพันธ์สาธารณรัฐสังคมนิยมโซเวียตทรานส์คอเคเชีย
พ.ศ. 2465 - 2482
สาธารณรัฐสังคมนิยมโซเวียตอาเซอร์ไบจาน
พ.ศ. 2480 - 2482
สาธารณรัฐสังคมนิยมโซเวียตอาเซอร์ไบจาน
พ.ศ. 2482 - 2495
สาธารณรัฐสังคมนิยมโซเวียตอาเซอร์ไบจาน
พ.ศ. 2495 - 2534
ดูเพิ่ม

ธงชาติสหภาพโซเวียต
ธงชาติอาเซอร์ไบจาน
ตราแผ่นดินของสาธารณรัฐสังคมนิยมโซเวียตอาเซอร์ไบจาน
ธงชาติสาธารณรัฐสังคมนิยมโซเวียตยูเครน

ธงชาติสาธารณรัฐสังคมนิยมโซเวียตยูเครน (พ.ศ. 2492–2534)
ธงชาติสาธารณรัฐสังคมนิยมโซเวียตยูเครน มีลักษณะคล้ายธงชาติสหภาพโซเวียต กล่าวคือ เป็นธงแดงรูปสี่เหลี่ยมผืนผ้า กว้าง 1 ส่วน ยาว 2 ส่วน ที่มุมธงบนด้านคันธงมีรูปค้อนเคียวสีทองและดาวแดงขอบทอง แต่ที่ตอนล่างของธงนั้นมีแถบสีฟ้า กว้าง 1 ใน 3 ของความกว้างธงทั้งหมด รูปค้อนเคียวและดาวแดงนั้นประดับไว้เฉพาะที่ธงด้านหน้าเท่านั้น ธงดังกล่าวมานี้ได้ประกาศใช้อย่างเป็นทางการเมื่อวันที่ 21 พฤศจิกายน พ.ศ. 2492 นับเป็นธงชาติสาธารณรัฐสังคมนิยมโซเวียตยูเครนแบบสุดท้ายที่ใช้มาจนถึงการล่มสลายของสหภาพโซเวียตในปี พ.ศ. 2534 หลังจากนั้นยูเครนจึงได้ประกาศเอกราชและเปลี่ยนธงชาติใหม่เป็นธงชาติยูเครนในปัจจุบัน
ธงชาติสาธารณรัฐสังคมนิยมโซเวียตยูเครนเริ่มปรากฏครั้งแรกเมื่อปี พ.ศ. 2462 ลักษณะเป็นธงสีแดง มีอักษรซีริลลิกย่อนามประเทศว่า УССР (เทียบเป็นอักษรโรมันคือ USSR โดยย่อมาจากชื่อประเทศในภาษารัสเซียว่า Ukrayinskaya Sotsialisticheskaya Sovetskaya Respublika) ธงลักษณะดังกล่าวได้ใช้สืบมาหลายปีโดยมีการแก้ไขรายละเอียดเล็กน้อยเกี่ยวกับแบบอักษรในปี พ.ศ. 2465 และ พ.ศ. 2470  ในเวลาถัดมาจึงได้มีการเพิ่มกรอบสี่เหลี่ยมสีทองล้อมอักษรย่อนามประเทศไว้ด้วย
ในปี พ.ศ. 2480 แบบธงได้เปลี่ยนแปลงอีกครั้ง โดยยังคงอักษรย่อนามประเทศอย่างเดิมไว้ แต่ยกกรอบสี่เหลี่ยมออกและเพิ่มรูปค้อนเคียวสีทองไว้เหนืออักษรย่อนามประเทศแทน ต่อมาในช่วงพุทธทศวรรษที่ 2483 จึงมีการแก้ไขแบบธงอีกครั้งโดยย้ายรูปค้อนเคียวลงมาไว้ใต้อักษรย่อนามประเทศแทน ก่อนที่จะมีการแก้ไขแบบธงครั้งสุดท้ายในปี พ.ศ. 2492 ซึ่งมีลักษณะดังบรรยายไว้ตอนต้นบทความ
ธงชาติสาธารณรัฐสังคมนิยมโซเวียตยูเครนแบบแรกสุด (2466 – 2470)
ธงชาติสาธารณรัฐสังคมนิยมโซเวียตยูเครน (2470 –2480)
ธงชาติสาธารณรัฐสังคมนิยมโซเวียตยูเครน (2480 – 2492)
ดูเพิ่ม

ธงชาติสหภาพโซเวียต
ธงชาติยูเครน
ธงในประเทศยูเครน
ตราแผ่นดินของสาธารณรัฐสังคมนิยมโซเวียตยูเครน
เพลงชาติสาธารณรัฐสังคมนิยมโซเวียตยูเครน
แหล่งข้อมูลอื่น

ธงชาติสาธารณรัฐสังคมนิยมโซเวียตยูเครน ที่ Flags of the World (อังกฤษ)
| ด ค กธงชาติสหภาพโซเวียตและสาธารณรัฐโซเวียตต่าง ๆ |
| --- | --- | --- |
| หลัก |  สหภาพสาธารณรัฐสังคมนิยมโซเวียต  |  |
| สาธารณรัฐองค์ประกอบ |  อาร์มีเนีย  อาเซอร์ไบจาน  เบียโลรัสเซีย  เอสโตเนีย  จอร์เจีย  คาซัคสถาน  เคอร์กีเซีย  ลัตเวีย  ลิทัวเนีย  มอลเดเวีย  รัสเซีย  ทาจิกิสถาน  เติร์กเมเนีย  ยูเครน  อุซเบกิสถาน  |  |
| สาธารณรัฐโซเวียตอายุสั้น |  ทรานส์คอเคซัส  คารีโล-ฟินนิช  |  |
นิโก

| นิโก |
| --- | --- |
นิโกที่ประเทศไทยเมื่อปี 2006
ข้อมูลพื้นฐาน
เกิด:  (1970-12-23) 23 ธันวาคม ค.ศ. 1970 (53 ปี)
ที่เกิด: มาเอบาชิ ประเทศญี่ปุ่น
อาชีพ: นักออกแบบแฟชั่น, ดีเจ, ผู้ผลิตดนตรี
ช่วงปี: 1995–ปัจจุบัน
ค่ายเพลง: เบป, ฮิวแมนเมด

เว็บไซต์: www.bape.com
นักดนตรี
นิโก (ญี่ปุ่น: ニゴー; โรมาจิ: 'Nigō') หรือชื่อเมื่อเกิด นางาโอะ โทโมะอากิ (Nagao Tomoaki; 長尾 智明) (เกิด 23 ธันวาคม 1970) เป็นนักออกแบบแฟชั่น, ดีเจ และ ผู้ผลิตดนตรีชาวญี่ปุ่น เป็นที่รู้จักดีที่สุดในฐานะผู้ผลิตไลน์เครื่องแต่งกายสตรีทแวร์แบรนด์ อะเบธิงเอป (A Bathing Ape หรือ เบป; Bape)
อาชีพทางแฟชั่น

นิโกเริ่มต้นสายวานในวงการแฟชั่นจากการจำหน่ายเสื้อผ้าและฮูดดีในร้านเล็ก ๆ ภายใต้แบรนด์ Bape โดยมีลักษณะคือการพรินท์ลายพราง (camouflage) ที่ซึ่งเป็นที่นิยมมากในหมู่วัยรุ่น ในปี 2002 นิโกได้ปล่อยรองเท้าผ้าใบภายใต้แบรนด์เบปสตา (Bapesta) ที่ซึ่งผู้สื่อข่าวบีบีซี จอนาธาน รอสระบุว่าได้กลายมาเป็น "รองเท้าตัวอย่างของวงการสะสมรองเท้าผ้าใบ" ด้วยลักษณะที่คล้ายกับการออกแบบแอร์ฟอร์ซวันของไนกี แต่แทนที่ตราไนกีด้วยตราเบปสตาด้านข้าง เขาลาออกจากแบรนด์ของตัวเองในปี 2013 สองปีหลังแบรนด์ถูกซื้อโดยเครือบริษัทสัญชาติฮ่องกง
ในปี 2020 หลุยส์ วิตตองร่วมมือกับนิโกและเวอร์จิล อาบโลออกแบบคอลเลกชั่นแคปซูลพิเศษภายใต้ชื่อ Louis Vuitton x NIGO® Capsule
อาชีพทางดนตรี

นิโกมีความเกี่ยวข้องกับแรปเปอร์ชื่อดังอย่างคานเย เวสต์ และ ฟาร์เรลล์ วิลเลียมส์ และเป็นดีเจประจำวงดนตรีฮิปฮอป เทริยากิบอยซ์ และเป็นเจ้าของค่ายดนตรี BAPE Sounds นอกจากนี้เขาเป็นผู้จัดรายการทางช่องเอ็มทีวี เจแปน ภายใต้ชื่อรายการ นิโกลเดินอาย (Nigoldeneye)
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  สหรัฐ  ญี่ปุ่น 
วิชาการ:  CiNii 
ศิลปิน:  มิวสิกเบรนซ์ 
อื่น ๆ:  IdRef 
รองเท้าผ้าใบแบรนด์ Bapesta
นีโคไล วาลูเอฟ

นักการเมืองชาวรัสเซีย
| นีโคไล วาลูเอฟ Никола́й Валу́ев |
| --- | --- |
วาลูเอฟ ใน พ.ศ. 2561
เกิด: นีโคไล เซียเกเยวิช วาลูเอฟ 21 สิงหาคม พ.ศ. 2516 (51 ปี) เลนินกราด, สหพันธ์สาธารณรัฐสังคมนิยมโซเวียตรัสเซีย, สหภาพโซเวียต
สัญชาติ: รัสเซีย
ชื่ออื่น:   Beast from the East  The Russian Giant 
สถิติ
น้ำหนัก: เฮฟวีเวท
ส่วนสูง: 213 เซนติเมตร (7 ฟุต 0 นิ้ว)
ช่วงชก: 216 เซนติเมตร
รูปแบบการชก: ดั้งเดิม
 
สถิติขึ้นชก
ชกทั้งหมด: 53
ชนะ: 50
ชนะน็อก: 34
แพ้: 2
ไม่มีการตัดสิน: 1
 
นีโคไล เซียเกเยวิช วาลูเอฟ (รัสเซีย: Никола́й Серге́евич Валу́ев) นักมวยสากลและนักการเมืองชาวรัสเซีย เจ้าของสถิตินักมวยที่มีส่วนสูงและน้ำหนักตัวสูงที่สุด (213 เซนติเมตร, 328 ปอนด์ (149 กิโลกรัม)​) ที่สามารถได้ตำแหน่งแชมป์โลกมาครอง
แหล่งข้อมูลอื่น

สถิติการชก boxrec.com
ตำบลดอยลาน

| ดอยลาน Doi Lan |
| --- | --- |
ตำบล
ประเทศ:  ไทย
จังหวัด: เชียงราย
อำเภอ: เมืองเชียงราย
ประชากร (2005)
 • ทั้งหมด: 10,854 คน
เขตเวลา: UTC+7 (ICT)
ดอยลาน เป็นตำบลหนึ่งในอำเภอเมืองเชียงราย จังหวัดเชียงราย ประเทศไทย ในปี พ.ศ. 2548 ตำบลนี้มีประชากรทั้งหมด 10,854 คน ตำบลดอยลานมีจำนวนหมู่บ้านทั้งหมด 20 หมู่บ้าน
ตำบลนี้ตั้งชื่อตามดอยลาน ซึ่งเป็นเขาหินปูนสูง 559 เมตร ที่ตั้งอยู่ในบริเวณแอ่งระหว่างเขาของเทือกเขาผีปันน้ำ
ธงชาติสาธารณรัฐสังคมนิยมโซเวียตมอลเดเวีย

ธงชาติสาธารณรัฐสังคมนิยมโซเวียตมอลเดเวีย
ธงชาติสาธารณรัฐสังคมนิยมโซเวียตมอลเดเวีย เป็นธงสี่เหลี่ยมผืนผ้าสีแดง ที่มุมธงบนด้านคันธงมีรูปค้อนเคียวสีทองและดาวแดงขอบทองตามอย่างธงชาติสหภาพโซเวียต ที่กลางธงมีแถบสีเขียวพาดยาวตามแนวนอน กว้างเป็น 2 ใน 8 ของความกว้างธง ธงนี้รัฐบาลสาธารณรัฐสังคมนิยมโซเวียตมอลเดเวียกำหนดใช้อย่างเป็นทางการเมื่อวันที่ 31 มกราคม พ.ศ. 2495
ภายหลังสาธารณรัฐสังคมนิยมโซเวียตมอลเดเวียแยกตัวเป็นเอกราชจากสหภาพโซเวียต และสถาปนาประเทศใหม่ในชื่อประเทศมอลโดวา ในปี พ.ศ. 2534 แล้ว ดินแดนทรานส์นีสเตรียบางส่วนไม่ยอมรับอำนาจอธิปไตยของมอลโดวา จึงยังคงใช้ธงชาติสาธารณรัฐสังคมนิยมโซเวียตมอลเดเวียเป็นสัญลักษณ์ของตนเองต่อไป
ดูเพิ่ม

ตราแผ่นดินของสาธารณรัฐสังคมนิยมโซเวียตมอลเดเวีย
ธงชาติมอลโดวา
ธงชาติทรานส์นีสเตรีย